
ВЛАДА
Канцеларија за сарадњу са цивилним друштвом




ПОЗИВ ЗА УЧЕШЋЕ НА КОНСУЛТАТИВНОМ САСТАНКУ


Поштoвани/а,

Задовољство нам је да вас позовемо на Консултативни састанак Министарства енергетике, развоја и заштите животне средине са организацијама цивилног друштва које делују у области заштите животне средине, који ће се одржати у понедељак, 14. октобра 2013. године у Београду са почетком у 11:00 часова, у Палати Србија, сала Београд (централни улаз), Булевар Михајла Пупина 2.

Циљ састанка је представљање плана рада и законодавне активности Министарства енергетике, развоја и заштите животне средине у 2013. години, унапређење дијалога са организацијама цивилног друштва које делују у области заштите животне средине као и изношење предлога даљих механизама сарадње. 

Позивају се  удружења и друге организације цивилног друштва које се активно баве питањима заштите животне средине да се пријаве за учешће на овом скупу на и-мејл адресу: office@civilnodrustvo.gov.rs,  или на број телефона: 011/311-3859, најкасније до среде, 09. октобра 2013. године. 

Консултативни састанак организује Министарство енергетике, развоја и заштите животне средине у сарадњи са Канцеларијом за сарадњу са цивилним друштвом Владе Републике Србије. 
 
Напомeна: Због ограниченог броја места у сали моле се организације цивилног друштва да пријаве само једног представника за присуство. Путни трошкови за учеснике неће бити покривени. 

